Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 417/13/8803	Košice II, 24.10.2013
EEČ : 2-64-346-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: mechanik elektronik
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 966,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: mechanik elektronik
realizované policajtom Obv.odd. PZ XXXXX - XXXXX pod spisovou značkou ČVS:ORP-XXXXX
	V trestnej veci vedenej proti XXXXX pre prečin ublíženia na zdraví podľa § 156 ods. 1 Trestného zákona  ktorého sa dopustil na tom skutkovom základe, že 

- v čase okolo 03,00 hod. dňa 23.3.2013 v byte na XXXXX fyzicky napadol poškodenú XXXXX,nar.XXXXX a to tým spôsobom, že túto začal udierať do oblasti hlavy, rovnako aj do tvárovej časti a to opakovane,  čím poškodenej spôsobil zranenia a to zlomeninu nosových kostí s posunom kostených úlomkov, pomliaždenie ľavej spánkovej oblasti hlavy, pomliaždenie čelovej oblasti hlavy, mnohopočetné pomliaždenia tváre, pomliaždenie hornej a dolnej pery úst s drobnými rankami na slizničnej časti hornej pery a pomliaždenie malíčka ľavej ruky, pričom tieto zranenia si vyžiadali ošetrenie s obvyklou dobou liečenia a práceneschopnosťou v trvaní do 42 dní.

Odôvodnenie: 
	Uznesením povereného príslušníka PZ, Obvodného oddelenia  XXXXX - XXXXX, sp. zn. ČVS : ORP - XXXXX  zo dňa 21.06.2013 bolo podľa § 199 ods. 1  Trestného poriadku začaté trestné stíhanie pre prečin ublíženia na zdraví podľa § 156 ods. 1 Trestného zákona na tom skutkovom základe ako je to opísané v predmetnom uznesení.

Dňa 15.7.2013 poverený príslušník PZ, Obvodného oddelenia  XXXXX - XXXXX uznesením, sp. zn. ČVS : ORP - XXXXX podľa § 206 ods.1 trestného poriadku vzniesol obvinenie XXXXX,nar.XXXXX na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX a  poškodená XXXXX  uzavreli dňa 11.9.2013 za prítomnosti probačného a mediačného úradníka na Okresnom súde XXXXX XXXXX dohodu o zmieri, v rámci ktorej poškodená nežiada žiadnu náhradu škody, nakoľko prehlásila, že obvinený jej v plnej výške uhradil spôsobenú škodu podľa znaleckého posudku v sume 966 Eur,  žiada však  ospravedlnenie  od obvineného a prísľub do budúcna, že sa z jeho strany nebude takéto konanie opakovať.
	
Obvinený slobodne, vážne, zrozumiteľne a  určito vyhlásil, že spáchal skutok, za ktorý je stíhaný, svoje konanie oľutoval, poškodenej sa ospravedlnil a  prisľúbil jej, že takéto konanie sa už nebude v budúcnosti opakovať.

Dňa 11.09.2013 obvinený XXXXX zložil na depozitný účet Krajskej prokuratúry XXXXX  č. XXXXX peňažnú sumu vo výške 100 Eur určenú na peňažnú pomoc obetiam trestnej činnosti vo výške 50 Eur. a  50 Eur. určil na účet XXXXX

Táto suma je primeraná závažnosti spáchaného trestného činu.

Vzhľadom na povahu a  závažnosť spáchaného činu, na mieru akou bol trestným činom dotknutý verejný záujem, na bezúhonnosť osoby obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie: 
Proti  tomuto   uzneseniu   nie   je  sťažnosť prípustná (§ 215 ods. 6 Trestného poriadku).

JUDr. Dušan Čislák
prokurátor